O‘zbekistonlik ikki fuqaro Rossiyada uch yilga ozodlikdan mahrum etildi

Rossiyaning Astraxan viloyati Krasnoyarsk tumani sudi o‘zbekistonlik ikki fuqaroni uch yilga ozodlikdan mahrum etdi. Bu haqda “Xabar.uz” xabar berdi.

Ayblanuvchilar chegarachilar tomonidan qo‘lga olingan.
Xabarga ko‘ra, aprel oyida ikki nafar o‘zbekistonlik chegara orqali 200 tadan ortiq sayg‘oq shoxini olib o‘tgan. Sayg‘oqlar Qizil kitobga kiritilgan noyob jonivor hisoblanadi va Rossiya Federatsiyasida ham xalqaro shartnomalar asosida muhofaza qilinadi.
Sud hukmiga ko‘ra, ular uch yil va ikki oyga ozodlikdan mahrum etildi, jazo umumiy tartibli koloniyada o‘taladi.